El Centre Cultural Les Sitges llança quatre nous cursos de coaching
2025-07-24

Programats per al seu desenvolupament el mes de maig, el Centre Cultural Les Sitges ha llançat quatre nous cursos de coaching, un anglicisme molt de moda que significa “entrenament”. Enfocats al desenvolupament laboral, professional o personal, aquests cursos d’entrenament ofereixen eines i pautes per a aconseguir els objectius fixats d’una persona, usant els seus propis recursos, habilitats i potencial. Els cursos estaran impartits per la coach Laura Ceballos.

El curs “Aconsegueix el treball que desitges” tindrà lloc els dies 6 i 7 de maig, de 10 h a 15 h. Un total de 10 hores en les quals les persones que es matriculen rebran pautes i claus per a no desesperar i acabar donant amb el treball que sempre han desitjat. El preu d’aquest curs és de 25 euros.

Laura Ceballos impartirà també el curs “Dona 3.0, trenca les teues barreres”, orientat a autoafirmar els drets i l’autoestima de les dones que creguen que aquest curs els pot ser útil per a abandonar certes pors, guanyar en autoconfiança, aprendre a expressar sentiments, aprofundir en la comunicació no verbal i aprendre a dir NO. Aquest curs tindrà lloc el 9 de maig, de 10 h a 14:30 h i de 16 h a 20:30 h. El preu és de 23 euros i el curs té una durada de 9 hores.

El curs “Atreveix-te, fes-ho sense por” tindrà lloc el 16 de maig, de 10:30 h a 14:30 h i de 16 h a 20 h. Amb un preu de 20 euros i una durada de 8 hores, en aquest curs, la coach facilitarà eines per a aprendre a gestionar la por i aprendre a encarar-la com una emoció que es pot controlar, sense deixar que aquesta ens bloquege a l’hora de treballar per aconseguir els nostres objectius.

Finalment, el 30 de maig, de 10 h a 14:30 h i de 16 h a 20:30 h, s’impartirà el curs “No limits!”, de 9 hores de durada i 23 euros de preu. Amb ell, les persones matriculades aprendran a incrementar la seua Intel·ligència Emocional i s’enfrontaran a les seues pors des d’una nova perspectiva, ajudades per les eines més noves i transformadores.

La matrícula ja està oberta i es pot formalitzar, bé per Internet, en cultura.burjassot.org, bé de manera presencial en la Casa de Cultura, sempre sol·licitant cita prèvia.